Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Зоранчо Стојанов со службена легитимација број 28 - 0001 и Мијалче Стојанов со службена легитимација број 28- 0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Гевгелија, со седиште на ул.,, Маршал Тито,, бр. бб, Гевгелија застапуван од Директорот Васка Илиева и со Записник ИП1 број 16- 72 од 27.03.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/200, 311/2020, 163/2021, 99/2022, 236,2022 и 65/2023) го донесе следното

**Р Е Ш Е Н И Е**

Се наредува на Васка Илиева, Директор на ЈУ Меѓуопштински центар за социјална работа Гевгелија (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за правда на децата („Службен весник на Република Македонија” број 148/2013 и ,,Службен Весник на Република Северна Македонија,, број 152/2019 и 275/2019), подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1.Центарот, односно стручниот тим најдолго во рок од десет дена по донесувањето на планот со мерки и активности за индивидуална работа со детето и родителот односно старателот, да разговара по вторпат со родителите, односно старателот со кои живее детето во ризик со цел непосредно да се увери дали тие можат да водат грижа за детето и дали можат да бидат отстранети причините за неговото однесување и состојбата на ризик и да ги предупредува родителите односно старателите за натамошните последици од несоработувањето со центарот во спроведувањето на мерките на помош и заштита, односно да се состанува со родителите или старателите најмалку еднаш месечно, во согласност со член 28 став 1 и 2 од Законот за правда за децата.

**Рокот за извршување на изречената инспекциска мерка e од денот на приемот на решението и постојано**

2.Центарот на секои три месеци да доставува податоци за применетите мерки на помош и заштита до Министерството за труд и социјална политика, каде што се води Регистарот за примена на мерките на помош и заштита, согласно член 31 став 1 од Законот за правда за децата и член 6 од Правилникот за формата и содржината и начинот на водење на регистарот за примена на мерки за помош и заштита на деца и малолетници во ризик (,,Службен весник на Република Македонија,, број 136/2008).

**Рокот за извршување на изречената инспекциска мерка изнесува 30 дена од приемот на решението и постојано**

3. Центарот, по добиено барање од надлежниот суд во кривична постапка која се води за дете над 14 години, наместо Наод и мислење на на стручен тим до надлежниот суд, да доставува извештај за личноста на детето, односно за средината и приликите во кои детето живее за да се утврди неговата душевна развиеност, согласност со член 110 став 1 и член 113 став 2 и 3 од Законот за правда за децата.

**Рокот за извршување на изречената инспекциска мерка e од денот на приемот на решението и постојано**

4. Во предметите на Н.Н, Н.Н и Н.Н дeца во ризик, кои со своето дејствие извршиле кривично дело,, Тешка телесна повреда,, за кое, Основен суд во Гевгелија со решение КМ број 1/23 од 25.08.2023 година им изрекол воспитна мерка Засилен надзор од страна на Центарот и им одредил обврска да ја надоместат штетата на оштетениот Н.Н, Центарот да посредува меѓу децата во ризик, нивните родители и оштетениот заради заемно помирување и ветување дека нема да се повтори делото и надоместување на предизвиканата штета, согласно со член 30 од Законот за правда за децата.

**Рокот за извршување на изречената инспекциска мерка изнесува 60 дена од приемот на решението и постојано**

5.Раководното или друго овластено лице во Центарот е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот

6. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Зоранчо Стојанов со службена легитимација број 28- 0001 и Мијалче Стојанов со службена легитимација број 28-005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Гевгелија, со седиште на ул.,,Маршал Тито бр.бб застапувано од Директорот Васка Илиева и состави Записник бр.16-72 од 27.03.2024 година, во кој се констатирани недостатоци и неправилности во предметите на децата со ризик и децата сторители на дејствија што со закон се предвидени како кривични дела и прекршоци.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-72 од 04.04.2024 година

Инспектори за социјална заштита:

Зоранчо Стојанов

Мијалче Стојанов